./data/phi0474/phi010/phi0474.phi010.perseus-lat2.xml
M. Tullius Cicero
Titi Atti, de Oppianici damnatione respondi,					confiteare necesse est te opinionem multum fefellisse,				quod existimaris me causam A Auli Cluenti non facto eius sed				lege defensurum  nam hoc persaepe dixisti tibi sic renuntiari, me habere				in animo causam hanc praesidio legis defendere  itane est? ab amicis				imprudentes videlicet				prodimur, et est nescio quis de eis quos amicos nobis arbitramur qui				nostra consilia ad adversarios deferat  quisnam hoc tibi				renuntiavit, quis tam improbus fuit? cui ego autem narravi? nemo, ut opinor, in culpa					est; nimirum tibi istud lex ipsa renuntiavit  sed num tibi ita				defendisse videor ut tota in causa mentionem ullam legis fecerim, num secus hanc causam					defendisse ac si lege					habitus teneretur? certe, ut hominem confirmare oportet,				nullus est locus a me purgandi istius invidiosi criminis praetermissus